|  |  |  |  |  |
| --- | --- | --- | --- | --- |
|  | Aktivitet | Ansvarlig | Deadline | status |
| 1 | Skriv SMART mål ind i "SMARTe mål - Sådan vil vi måle" fanen i rammeværktøjet (Excel). |  |  |  |
| 2 | Tag stilling til hvert punkt i ”SMARTe mål - Sådan vil vi måle" fanen og noter beslutninger - inddrag med fordel deltagerne, der udformede SMART målene i processen. |  |  |  |
| 3 | Forbered værktøjer til målingerne, så personerne, der skal udføre målingerne, har mulighed for at forholde sig til disse inden igangsætning. Brug evt. et af de to skemaer til indsamling af data i fanerne "Indsamling af data Type 1 eller type 2" i rammeværktøjet til dataindsamlingen. Bemærk at Type 1 egner sig til indsamling af tid **ELLER** antal, mens Type 2 egner sig til indsamling af tid **OG** antal. Læs mere herom i de respektive faner. I skemaerne noteres, hvad der skal måles på, hvem der er respondent, perioden for måling, og hvilken afdeling vedkommende er tilknyttet samt kontaktoplysninger. |  |  |  |
| 4 | Hold et møde med dele af målgruppen for dataindsamlingen, hvor de orienteres om, hvordan dataindsamlingen udføres. Inddrag gerne leder og medarbejdere. Tag udgangspunkt i beslutningerne foretaget i "SMARTe mål - Sådan vil vi måle" i rammeværktøjet (Excel) og præsenter de skemaer, de skal bruge til dataindsamlingen, samt hvordan og hvornår I ønsker at modtage de udfyldte skemaer, og hvor deltagerne kan få hjælp. Det er også en god ide at få input til, hvornår og hvor lang tid dataindsamlingen skal foretages for at få et retvisende billede af baseline (før situationen). Er der eksempelvis unormalt travlt/stille i en periode, så foretag målingen over en længere periode eller placer den, hvor der ikke er ferie osv. Vær opmærksom på at antallet af dage som data indsamling foretages over, skal være de samme for hhv. baselinemåling og eftermålingerne. |  |  |  |
| 5 | Igangsæt måling - udsend skemaer til deltagere - skemaerne udsendes digitalt, men bør sættes op, så de kan printes af deltagerne, da det for nogen vil være lettere at notere/registrere på et stykke papir. |  |  |  |
| 6 | Indsaml data fra målinger efter aftalt periode. |  |  |  |
| 7 | Saml og bearbejd det indsamlede data. Det gør du ved at indtaste de indsamlede skemaer i fanen "Indtastning baseline måling". Dataene bliver automatisk overført til fanen "Analyse og opsamling af data" i rammeværktøjet både tal og tekst. Det er i denne fane, hvor du får præsenteret jeres konkrete måltal for succesfuld opnåelse af SMART målet. I fanen skal der indtastes antallet af dage, dataindsamlingen er forløbet over samt de forventede SMARTe mål omsat til procent. |  |  |  |
| 8 | Præsenter og afstem de samlede data for leder + deltagere i dataindsamlingen og vurder sammen med dem, om resultatet af baselinemålingen er repræsentativ for området, målingen er udført på. Hvis data ikke er repræsentativ gentages skridt 4 - 8 igen. |  |  |  |
| 9 | Baselinemålingen er nu gennemført, og data kan bruges til at følge op på eftermålingerne samt potentialevurdering. |  |  |  |

Tjekliste: Udfør baselinemåling